Ակնկալվում է, որ ծրագրի իրականացումը կնպաստի գենդերային բռնության կանխարգելմանը: Նախատեսվում է ներդնել գենդերային բռնության երևույթն արտացոլող պետական տեղեկատվության հավաքագրման և գենդերային բռնության ենթարկված անձանց աջակցության տրամադրման ընթացակարգեր:Կիրականացվեն նաև «Գենդերա­յին բռնություն» թեմայով քաղաքացիական ծառայողների վերապատ­րաստման դասըն­թաց­ներ, որի շրջանակում կվերապատրաստվեն շուրջ 100 քաղծառայողներ: Նախատեսվում է նաև անցկացնել «Ընդդեմ գեն­դերային բռ­նության ակտիվու­թ­յան 16-օրյակ» ամենամյա հանրապետական քարոզար­շավ: Բացի այդ կմշակվի բռնության, այդ թվում սեռական բռնության ենթարկված անձանց բուժօգնության տրամադրման ստանդարտ բուժաշխատողների համար, իսկ մարզերի 50 բուժաշխատողների համար կիրականացվի ուսուցում բռնության հայտնաբերման և խորհրդատվության հմտությունների զարգացման համար և այլն: